CELEX: 22008D0008
Language: bg
Date: 2008-02-01 00:00:00
Title: Решение на Съвместния комитет на ЕИП № 8/2008 от 1 февруари 2008 година за изменение на приложение II (Технически регламенти, стандарти, изпитвания и сертифициране) към Споразумението за ЕИП

12.6.2008   
            
            
               BG
            
            
               Официален вестник на Европейския съюз
            
            
               L 154/15
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   
   № 8/2008
   от 1 февруари 2008 година
   за изменение на приложение II (Технически регламенти, стандарти, изпитвания и сертифициране) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
   като има предвид, че:
   
               (1)
            
            
               Приложение II към Споразумението бе изменено с Решение на Съвместния комитет на ЕИП № 156/2007 от 7 декември 2007 г. (1)
               
            
         
               (2)
            
            
               Решение 2007/597/EО на Комисията от 27 август 2007 г. за невключването на гуазатин триацетат в приложение I, IА или IБ към Директива 98/8/ЕО на Европейския парламент и на Съвета относно пускането на пазара на биоциди (2) следва да бъде включено в Споразумението.
            
         
               (3)
            
            
               Решение 2007/639/ЕО на Комисията от 2 октомври 2007 г. за утвърждаване на общ формат за подаването на данни и информация в съответствие с Регламент (ЕО) № 850/2004 на Европейския парламент и на Съвета относно устойчивите органични замърсители (3) следва да бъде включено в Споразумението,
            
         РЕШИ:
   Член 1
   След точка 12ш (Решение 2007/395/ЕО на Комисията) от глава XV на приложение II към Споразумението се добавят следните точки:
   
      
                  „12щ.
               
               
                  
                     32007 D 0597: Решение 2007/597/EО на Комисията от 27 август 2007 г. за невключването на гуазатин триацетат в приложение I, IА или IБ към Директива 98/8/ЕО на Европейския парламент и на Съвета относно пускането на пазара на биоциди (ОВ L 230, 1.9.2007 г., стр. 18).
               
            
                  12ща.
               
               
                  
                     32007 D 0639: Решение 2007/639/ЕО на Комисията от 2 октомври 2007 г. за утвърждаване на общ формат за подаването на данни и информация в съответствие с Регламент (ЕО) № 850/2004 на Европейския парламент и на Съвета относно устойчивите органични замърсители (ОВ L 258, 4.10.2007 г., стр. 39).“
               
            
   Член 2
   Текстовете на решения 2007/597/ЕО и 2007/639/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 2 февруари 2008 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 1 февруари 2008 г.
      
         
            За Съвместния комитет на ЕИП
         
         
            Председател
         
         Alan SEATTER
         
      
   
   
      (1)  ОВ L 124, 8.5.2008 г., стр. 18.
   
      (2)  ОВ L 230, 1.9.2007 г., стр. 18.
   
      (3)  ОВ L 258, 4.10.2007 г., стр. 39.
   
      (4)  Без отбелязани конституционни изисквания.